વિ. સ. ૧૮૯૫ના આસો સુદ-૨ના પવિત્ર દિને કચ્છમાં અબડાસા તાલુકાના નાનકડા ગામ નાંદરામાં ભાનુશાળી પરીવારમાં માતા કુવરબાઇની કુખેથી મહારાજશ્રી ઇશ્વરરામજીના સ્થૂળ શરીરનો આર્વીભાવ થયો. વિદ્વાન જ્યોતિવેતાઓએ વિધાન કર્યું હતું કે આ બાળક અલૌકિક પુરુષ થશે અને તેઓશ્રીનાં માતા-પિતાએ ઇશ્વરના અનુગ્રહથી તેમને આ પુત્રરત્ન પ્રાપ્ત થયું છે એમ વિચારી તેમનું નામ "ઇશ્વર" પાડયું. તેઓશ્રી બાળપણથી જ ઇશ્વરપરાયણ હતા અને ભજનાનંદી પણ હતા. પિતા હંસરાજ નિર્મળ ર્હદયના ભકત હતા. ખેડૂતનું સાદું જીવન ગાળતા અને આંગણે આવેલા સાધુસંતોની સેવા કરતાં.